b'\n_START_ARTICLE_\nBoku wa Tomodachi ga Sukunai\n_START_SECTION_\nBuod\n_START_PARAGRAPH_\nSi Kodaka Hasegawa ay isang mag-aaral na kakalipat lamang sa St. Chronica\'s Academy, isang pribadong Katolikong paaralan. Katulad ng bawat isa sa mga paaralan na kanyang pinasukan, nahihirapan siya makipagkaibigan dahil sa kanyang dilaw na buhok (na minana niya sa kanyang Briton na ina) at ang kanyang kasindak-sindak na mga mata, kaya nagiging katakoot-takot siya sa kanyang mga mahusgang mga kamag-aral._NEWLINE_Isang araw, nagtagpo ni Kodaka ang mapag-isa at malupit na si Yozora Mikazuki habang nakikipag-usap siya sa kanyang likhang kaibigan na si "Tomo". Napagisip nila na parehas silang hindi marunong makipagsalamuha sa tao at sila ay gumawa ng isang klab, ang Samahanng Kapit-bahay (\xe9\x9a\xa3\xe4\xba\xba\xe9\x83\xa8 Rinjin-bu?), para sa mga taong walang kaibigan katulad nila_NEWLINE_Sumali rin ang ilang mag-aaral, ang una ay ang maganda ngunit mayabang na si Sena Kashiwazaki, na walang kaibigang babae at mayroon lamang mga lalaki na nagpapa-alipin sa kanya. Ang sunod ay si Yukimura Kusunoki, isang batang binata na mukhang babae na humahanga kay Kodaka at nais pang maging macho. Sunod ay si Rika Shiguma, isang babaeng mamalisya at kilalang henyo sa siyensiya na may kaugaliang pagka-fujoshi[jargon] na sumali sa klab matapos siya ay iligtas ni Kodaka sa isang aksidente sa laboratoryo. At ang huling sumali ay ang nakakabatang kapatid na babae ni Kodaka na si Kobato na sumusuot ng damit ng Gothic lolita at iniisip na siya ay isang bampira.\n_START_SECTION_\nMagaang na nobela\n_START_PARAGRAPH_\nAng orihinal na magaang na nobela ay isinulat ni Yomi Hirasaka, na sinimulang inuran noong 2009\xc2\xa0ng Media Factory at inilathala ng MF Bunko J. Sa kasalukuyan, may anim na itong bolyum na nailalathala.\n_START_SECTION_\nManga\n_START_PARAGRAPH_\nSa kasalukuyan, mayroon na itong dalawang ininunurang adapsiyong manga. Sinimulang inuran ang dalawa noong 2010, ang una ay isinulat at inilustra ni Itachi, na kung saan ay nailathala sa Monthly Comic Alive, na may pamagat na Boku wa Tomodachi ga Sukunai; ang ikalawa na kung saan ay isinulat ni Misaki Harukawa at inilustra ni Sh\xc5\x8dichi Taguchi, na inilathala ng Jump Square, na may pmagat naBoku wa Tomodachi ga Sukunai+.\n_START_SECTION_\nAnime\n_START_PARAGRAPH_\nNoong Mayo 2011, isang pangtelebisyong seryeng anime na base sa magaang na nobela ang inanunsiyo sa pagkakalabas ng ikaanim na magaang na nobela. Sinimulan ang pagpapalabas sa Hapon noong Oktubre 2011 na inilabas ng AIC Build sa ilalim ng direksiyon ni Hisashi Sait\xc5\x8d.\n_START_SECTION_\nResepsiyon\n_START_PARAGRAPH_\nAng ikalawang bolyum ng manga ay nakakuha ng ikapitong pwesto sa 30 pinakamataas batay sa Japanese Comic Ranking, sa pagitan ng mga araw na Mayo 23 at Mayo 29.'